Claude Dornier

Claude (Claudius) Honoré Desiré Dornier (født 14. mai 1884 i Kempten i Allgäu, død 5. desember 1969) var en tysk flykonstruktør og grunnlegger av Dornier GmbH. Hans navn lever fortsatt i de fly som er oppkalt etter ham, inkludert den 12-motors Dornier Do X flybåt, som i flere tiår var verdens største fly.

Biografi 
Han var sønn av en fransk vinimportør og hans tyske kone. Claude Dornier ble født i Bayern hvor han vokste opp og gikk på skole med vitenskap som sin største interesse. Dornier flyttet deretter til München hvor han ble uteksaminert i 1907 fra Technische Universität München.

Som ung ingeniør arbeidet Dornier først med styrkeberegninger i Karlsruhe. I 1910 begynte han ved Luftschiffbau Zeppelin i Friedrichshafen ved Bodensjøen hvor han avanserte raskt på grunn av sine evner og fikk snart Ferdinand von Zeppelins oppmerksomhet. Han ble raskt utnevnt som Zeppelins personlige rådgiver. Dornier begynte med grunnleggende forskning for å forbedre styrken i lettmetall og senere på fly og gigantiske flybåter bygget i metall. Han var ansvarlig for utviklingen av de første fly med selvbærende skrog helt i metall, inkludert Zeppelin-Lindau D 1 som var det første av slike fly som kom i drift.

Dornier er også anerkjent i tysk luftfartshistorie for sine unike konsepter i flermotor-installasjoner. Hans fly brukte ofte sammenkoblede propeller på forsiden og baksiden av motoren montert nacelles i en push-pull-konfigurasjon.

Han meldte seg inn i NSDAP i 1940 og ble derfor etter krigen fengslet noen måneder. I 1948 klassifiserte en denazifiseringsdomstol ham som "medreisende" (gruppe 4). Dette på grunn av at et NSDAP-medlem bare kunne defineres som frikjent hvis det kunne bevises at vedkommende hadde tatt aktivt del i handlinger mot regimet.

Dornier fikk Ludwig-Prandtl-Ring fra Deutsche Gesellschaft für Luft- und Raumfahrt for «fremragende innsats innen flyteknikk» i 1959.

Hans sønn, Claudius Dornier jr. (10. desember 1914 (Friedrichshafen) – 30. april 1986 (München)), var også flykonstruktør.

Referanser

Bibliografi 
 Grosz, Peter: Dornier D.I Windsock Mini.Utgiver: Albatros Publications, Hertfordshire, (1998) isbn=9780948414923
 Kössler, Kar: Dornier - Die Chronik des ältesten deutschen Flugzeugwerks. Utgiver: Walter Biering Gmb. Friedrichshafen, (1985) isbn=3-925505-0

Eksterne lenker 
 Nettsted om Dornier 24

Personer fra Kempten
Tyske ingeniører
Flykonstruktører
Tyske oppfinnere
Medlemmer av NSDAP (innmeldt 1933–1945)